CELEX: 22017D0027
Language: mt
Date: 2015-07-10 00:00:00
Title: Deċiżjoni tal-Kumitat Konġunt taż-ŻEE Nru 187/2015 tal-10 ta' Lulju 2015 li temenda l-Anness XIII (Trasport) tal-Ftehim ŻEE [2017/27]

12.1.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 8/17
               
            DEĊIŻJONI TAL-KUMITAT KONĠUNT TAŻ-ŻEE
      Nru 187/2015
      tal-10 ta' Lulju 2015
      li temenda l-Anness XIII (Trasport) tal-Ftehim ŻEE [2017/27]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 1302/2014 tat-18 ta' Novembru 2014 dwar speċifikazzjoni teknika għall-interoperabbiltà fir-rigward tas-subsistema tal-“Vetturi ferrovjarji — lokomotivi u vetturi ferrovjarji għat-trasport tal-passiġġieri” tas-sistema ferrovjarja fl-Unjoni Ewropea (1), kifrettifikat fil-ĠU L 10, 16.1.2015, p. 45, għandu jiġi inkorporat fil-Ftehim ŻEE.
               
            
                  (2)
               
               
                  Għalhekk, l-Anness XIII tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim ŻEE għandu jiġi emendat kif ġej:
      
                  1.
               
               
                  L-inċiż li ġej jiżdied mal-punti 37ah (id-Deċiżjoni tal-Kummissjoni 2008/232/UE) u 37di (id-Deċiżjoni tal-Kummissjoni 2011/291/KE):
                  
                              “—
                           
                           
                              
                                 32014 R 1302: Ir-Regolament tal-Kummissjoni (UE) Nru 1302/2014 tat-18 ta' Novembru 2014 (ĠU L 356, 12.12.2014, p. 228), kif korreġut mill-ĠU L 10, 16.1.2015, p. 45.”
                           
                        
            
                  2.
               
               
                  Dan li ġej jiddaħħal wara l-punt 37dn (ir-Regolament tal-Kummissjoni (UE) Nru 1301/2014):
                  
                              “37do.
                           
                           
                              
                                 32014 R 1302: Ir-Regolament tal-Kummissjoni (UE) Nru 1302/2014 tat-18 ta' Novembru 2014 dwar speċifikazzjoni teknika għall-interoperabbiltà fir-rigward tas-subsistema tal-“Vetturi ferrovjarji — lokomotivi u vetturi ferrovjarji għat-trasport tal-passiġġieri” tas-sistema ferrovjarja fl-Unjoni Ewropea (ĠU L 356, 12.12.2014, p. 228) kif rettifikat fil-ĠU L 10, 16.1.2015, p. 45.
                              Ir-Regolament għall-finijiet ta' dan il-Ftehim, jinqara bl-adattamenti li ġejjin:
                              
                                          (a)
                                       
                                       
                                          Dan li ġej għandu jiżdied fit-Taqsima 7.3.2.12 tal-Anness:
                                          
                                             ‘Każ speċifiku — in-Norveġja (‘T’)
                                          
                                          Għal tħaddim mhux ristrett fuq in-netwerk Norveġiż, dan li ġej japplika għall-unitajiet tal-ġbid elettriku:
                                          
                                                      —
                                                   
                                                   
                                                      Il-fattur tal-enerġija kapaċitattiva ma għandux ikun inqas minn 0,95 meta l-vultaġġi tal-linji ta' kuntatt ikunu iktar minn 16,5 kV meta l-unità tal-ġbid tkun qed tikkonsma l-enerġija b'mod attiv
                                                   
                                                
                                                      —
                                                   
                                                   
                                                      L-enerġija kapaċitattiva ma għandhiex taqbeż is-60 kVAr meta l-unità tal-ġbid tiġġenera mill-ġdid l-enerġija
                                                   
                                                
                                                      —
                                                   
                                                   
                                                      Il-fattur tal-enerġija induttiva ma għandux ikun inqas minn 0,95 meta l-vultaġġi tal-linji ta' kuntatt ikunu inqas minn 16,5 kV meta l-unità tal-ġbid tiġġenera mill-ġdid l-enerġija.’
                                                   
                                                
                                    
                                          (b)
                                       
                                       
                                          Dan li ġej għandu jiżdied fit-Taqsima 7.3.2.14 tal-Anness:
                                          
                                             ‘Każ speċifiku — in-Norveġja (‘T’)
                                          
                                          Dan il-każ speċifiku hu applikabbli għal unitajiet li joperaw fuq linji b'sistema katenarja mhux aġġornata. Linji b'sistema katenarja konformi mat-TSI huma indikati fid-dikjarazzjoni tan-netwerk.
                                          Il-ġeometrija tal-parti ta' fuq tal-pantografu għandha tkun skont EN 50367:2011 Figure B.6 (1 800 mm).’
                                       
                                    
                                          (c)
                                       
                                       
                                          Dan li ġej għandu jiżdied fit-Taqsima 7.3.2.15 tal-Anness:
                                          
                                                      “7.3.2.15bis
                                                   
                                                   
                                                      Forza statika tal-kuntatt tal-pantografu (livell IC) (4.2.8.2.9.5)
                                                      
                                                         Każ speċifiku in-Norveġja (‘T’)
                                                      
                                                      Dan il-każ speċifiku hu applikabbli għal unitajiet li joperaw fuq linji b'sistema katenarja mhux aġġornata. Linji b'sistema katenarja konformi mat-TSI huma indikati fid-dikjarazzjoni tan-netwerk.
                                                      Meta weqfin, il-pantografi għandu jkollhom forza statika tal-kuntatt ta' 55 N.”
                                                   
                                                
                                    
                                          (d)
                                       
                                       
                                          Dan li ġej għandu jiżdied fit-Taqsima 7.3.2.16 tal-Anness:
                                          
                                             “Każ speċifiku — in-Norveġja (‘T’)
                                          
                                          Dan il-każ speċifiku hu applikabbli għal unitajiet li joperaw fuq linji b'sistema katenarja mhux aġġornata. Linji b'sistema katenarja konformi mat-TSI huma indikati fid-dikjarazzjoni tan-netwerk.
                                          Barra r-rekwiżiti tat-TSI, il-pantografi għandhom ikunu konformi ma' kurva ibbażata fuq il-formola li ġejja: Fm
                                              = 0,00097v2
                                              + 55, b'tolleranza ta' ± 10 %.”
                                       
                                    
                                          (e)
                                       
                                       
                                          Dan li ġej għandu jiżdied fit-Taqsima 7.4 tal-Anness:
                                          
                                             “Kondizzjonijiet speċifiċi — in-Norveġja
                                          
                                          Għal aċċess mhux ristrett ta' vetturi ferrovjarji fuq in-netwerk Norveġiża taħt kondizzjonijiet xitwin, għandu jintwera li l-vetturi ferrovjarji jissodisfaw r-rekwiżiti li ġejjin:
                                          
                                                      —
                                                   
                                                   
                                                      Għandha tintgħażel iż-żona tat-temperatura T2 kif speċifikat fil-klawżola 4.2.6.1.1.
                                                   
                                                
                                                      —
                                                   
                                                   
                                                      Għandhom jintgħażlu l-kondizzjonijiet ta' borra, ġlata u silġ kif speċifikat fil-klawżola 4.2.6.1.2.””
                                                   
                                                
                                    
                        
            Artikolu 2
      It-testi tar-Regolament (UE) Nru 1302/2014, kif rettifikat fil-ĠU L 10, 16.1.2015, p. 45, bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-11 ta' Lulju 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, l-10 ta' Lulju 2015.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 356, 12.12.2014, p. 228.
      
         (*1)  Ma huma indikati l-ebda rekwiżiti kostituzzjonali.